Решение МИ-179 ОИК Ветово, 11.03.2020 г.


Общинска избирателна комисия- Ветово
РЕШЕНИЕ
№ 179-МИ
Ветово, 13.03.2020г.
ОТНОСНО: Произнасяне по Сигнал с Вх.328/29.02.2020г., подаден от ОЛДЖАН САЛИ, с искане  за предсрочно прекратяване на пълномощията на ВЕНЦИСЛАВ РУМЕНОВ ЧАВДАРОВ,  в качеството му на  новоизбран общински съветник в Община Ветово.
До ОИК-Ветово е изпратено Писмо с Изх. №25-12-12-1/06.03.2020г. на Община Ветово. Писмото е получено от секретаря Г-жа Пенкова на 09.03.2020г. Писмото е по повод искането на ОИК за предоставяне на информация за сключени и действащи договори между Община Ветово и ЕТ „Венцислав Чавдаров“. Със същото ни уведомяват, че за периода 28.10.2019г.-30.01.2020г. няма сключени договори и действащи такива между едноличния търговец и общината.
В следствие на този отговор, става ясно, че няма нарушение на разпоредбите на ЗМСМА, които да налагат предсрочното прекратяване на пълномощията на ВЕНЦИСЛАВ РУМЕНОВ ЧАВДАРОВ като общински съветник при Общински съвет Ветово.
Гореизложеното, следва да се възприеме именно поради следните обстоятелства:
При разглеждането на постъпилия сигнал, ОИК е направила служебна справка в Търговския регистър по партидата на търговеца, от която е видно, че ЕТ „Венцислав Чавдаров“ с ЕИК 202773987 е било регистрирано на лицето Венцислав Руменов Чавдаров с ЕГН **********. ЕТ е заличено в Търговския регистър на 30.01.2020г. Г-н Чавдаров е избран за общински съветник на 28.10.2020г. в Общински съвет-Ветово. Разпоредбата на чл.34,ал.5,т.3 ЗМСМА,  визира, че общинският съветник не може да бъде ЕТ, което има сключени договори с общината, в която е общински съветник. Именно такова обстоятелство не се е установило в хода на проверката. За пълнота на изложението, следва да се посочи, че по отношение на общинския съветник, няма пречка да има регистрирано търговско предприятие на негово име, стига само същото да няма сключени и действащи договори с общината, в която лицето е общински съветник. Предвид на това, не се установяват нарушения на чл.34,ал.6 ЗМСМА и няма основание да се прекратят пълномощията по чл. 30,ал.4 ЗМСМА.
 При така установените факти, тази проверка по подадения сигнал да се прекрати, понеже не се установяват факти, сочещи предсрочно прекратяване пълномощията на общинския съветник.
В  резултат на проведеното гласуване и  на основание  чл. 87, ал. 1, т. 1 от  Изборния кодекс,  при спазване на законно установения кворум  и съобразно гореизложените съображения, Общинската избирателна комисия- Ветово
Р Е Ш И :
ПРЕКРАТЯВА проверката по Сигнал с Вх.328/29.02.2020г., подаден от ОЛДЖАН САЛИ, с искане  за предсрочно прекратяване на пълномощията на ВЕНЦИСЛАВ РУМЕНОВ ЧАВДАРОВ,  в качеството му на  новоизбран общински съветник в Община Ветово, поради липса на установени обстоятелства за предсрочно прекратяване на пълномощията му като общински съветник.

На осн.чл.88 от ИК, решенията на ОИК-Ветово могат да се оспорват в тридневен срок от обявяването им пред ЦИК.

